Açar (film, 2022)

Açar — Elşad Ərşadoğlunun (ELsevƏR) qısametrajlı bədii filmi.

 Məzmun 
Film ailəsi ilə birgə Qarabağdan məcburi köçkün düşmüş və Bakıdakı yataqxanalardan birində məskunlaşmış Ümid kişinin (Qurban İsmayılov) hekayəsindən bəhs edir. Onun işğal olunmuş evinin sonuncu yadigarı və nişanəsi olan açar dəsti itir. Ən pisi isə odur ki, sanki, onun nə vaxtsa evinə qayıtmaqla bağlı sonuncu ümidi, bütün keçmişi və gələcəyi də açarlarla birgə yoxa çıxır…

Əlacsızlıqdan hətta açar düzəldən ustanın yanına dağılmış evin itmiş açarlarının surətini çıxartdırmağa gedən Ümid kişi əslində açardan daha çox ümidini axtarır…

Günlərin bir günü dövlət tərəfindən köçkünlər üçün salınmış şəhərcikdə ümidgilə də yeni ev verilir..

Sonda Ümid kişi iki seçim qarşısında qalır: təzə evin açarlarını qəbul edib taleyi ilə barışaraq yeni həyata başlamaq və ya itmiş ümidlərinin arxasınca getmək…

 Film haqqında 
Film "OB Film" və "Epic Production" kino şirkətləri tərəfindən istehsal olunub. “Oskar” və “Emmi” mükafatlı prodüser Colin Laviolanın rəhbərlik etdiyi, ABŞ-nin qısametrajlı filmlərin distribusiyası üzrə ixtisaslaşmış nüfuzlu "7 Palms Entertainment" şirkəti tərəfindən 2023-cü ildə “Açar” filminin beynəlxalq yayım hüquqları alınıb. İlk dəfə ABŞ şirkəti tərəfindən Azərbaycan filminin distribusiyası həyata keçirilərək “Bolt+” (İngiltərə), “rlaxx TV” (Almaniya), “VlDAA SA” (Niderland), “Weyyak TV” (BƏƏ) kimi məşhur onlayn televiziyalara filmin yayımı ilə əlaqədar lisenziyalar verilib.

 Filmin heyəti 

 Filmin üzərində işləyənlər: 
Ssenari müəllifi: Elşad Ərşadoğlu (ELsevƏR)

Quruluşçu rejissor: Elşad Ərşadoğlu (ELsevƏR)

Quruluşçu operator: Cavid Oruclu (Delee)

Quruluşçu rəssam: Arif Niftiyev

Montaj rejissoru: Elşad Rəhimov 

Səs rejissoru: Mehman Nadirov

Qrim ustası: Elbrus Vahidov

Qrafika: Sultan Abbasbəyli

Rəng korreksiyası: Rüfət Həsənov, Orxan Abbasov

Rejissor assistenti: Elgün Rəsulzadə

Texniki direktor: Azər Həsənov

Səs operatoru: Rafiq Ələkbərov

Bum operatoru: Faiq Nazimoğlu

Fokus puler: Rəşad Səməd

Kamera texniki: Ülvi Əsgərov

İşıq ustası: Elmar Gülməmmədov

İşıqçılar: Hafiz Məmmədov, Samir Adıgözəlov

Sürücü: Ruslan Nəsibli

Prodüserlər: Orxan Behbid, Senur Əhədov, Mətin Ələkbərli

Bədii rəhbər: Yusif Şeyxov

 Rollarda 
Qurban İsmayılov – Ümid kişi

Rasim Cəfər – Ata

Reyhan Cəfər – Ana

Hüseyn İsgəndərov – kiçik Ümid

Yusif Şeyxov – Həkim

Zemfira Əbdülsəmədova – Falçı

Rövşən Ağayev – Açar ustası

Arif Kərimov – Qonşu

Eldar Cəbrayıl – Satıcı

Selin Cəbrayıl – Satıcının qızı

Nəriman Qarayev – birinci nərd oynayan kişi

Ramiz Abbasov – ikinci nərd oynayan kişi

Behbud Hacıyev – qəlyan çəkən kişi

Emin İsgəndərov – kiçik Ümidin dostu

 Festivallar 
 14-cü "Go Short" Beynəlxalq Qısa Film Festivalı ("Oskar" "BAFTA", Avropa Film Mükafatı klassifikasiyalı festival), Niderland, Nijmegen, aprel, 2022 – Dünya primyerası.
 35-ci Foyle Film Festivalı ("Oskar", BAFTA klassifikasiyalı festival), İngiltərə, – Derry-Londonderry, noyabr, 2022.
 40-cı "Festival Tuos Courts" Beynəlxalq Qısa Film Festivalı, Fransa, Marsel — Aix-En-Pronence, dekabr, 2022.
 45-ci Clermont-Ferrand Beynəlxalq Qısa Film Festivalı ("Oskar", BAFTA klassifikasiyalı festival), Fransa, Clermont-Ferrand, yanvar-fevral, 2023.
 7-ci "KineNova Skopje" Beynəlxalq Film Festivalı, Şimali Makedoniya, Skopje, oktyabr, 2022.
 13-cü SAMA Beynəlxalq Film Festivalı, İsveç, Stokholm, oktyabr, 2022.
 6-cı "Bucharest ShortCut Cinefest" Beynəlxalq Film Festivalı, Rumınya, Buxarest, noyabr, 2022:
 "Ən yaxşı aktyor" nominasiyasında Diplom;
 "Ən yaxşı ssenari" nominasiyasında Diplom.
 13-cü Figari Beynəlxalq Qısa Film Festivalı, İtaliya, Golfo Aranci, iyun, 2023.
 10-cu "Əngəlsiz Filmlər Festivalı, Türkiyə, Ankara, Əskişəhər, oktyabr, 2022.
 10-cu "İpək Yolu" Beynəlxalq Film Festivalı, Türkiyə, İstanbul, dekabr, 2022.
 16-cı Sofiya Menar Beynəlxalq Film Festivalı, Bolqarıstan, Sofiya, yanvar, 2024.
 12-ci Pune Qısa Filmlər Festivalı, Hindistan, Pune, may, 2022.
 9-cu Goa Qısa Filmlər Festivalı, Hindistan, Goa, sentyabr, 2022.
 1-ci West Bengal Qısa Film Festivalı, Hindistan, Kolkata, noyabr, 2022.
 2-ci Himachal Qısa Film Festivalı, Hindistan, Himachal, dekabr, 2022.
 3-cü Alibag Qısa Film Festivalı, Hindistan, Alibag, yanvar, 2023.

 İstinadlar 

 Xarici keçidlər 


 16-cı Sofia Menar Beynəlxalq Film Festivalında ölkəmizi "Açar" bədii filmi təmsil edəcək

 15th pune short film festival
 "Kinomuz"da "Açar" filmindən danışılıb
 Rejissor Elşad ELsevƏR "Açar"dan danışır
 Mədəniyyət TV-nin "Açar" filmi haqqında süjeti
 AÇAR FİLMİNİN YARADICI HEYƏTİ İTV-də

Kateqoriya:Azərbaycan filmləri
Kateqoriya:Azərbaycan filmlərinin siyahıları